# Svieta Banks

Svieta Banks gropės luoguotėps
**Svieta banks** - Vašėngtuonė (JAV) isikūros **Terptautėniu banku gropė** (onglėškā: *World Bank Group*), katruos tėkslas bova fėnansoutė pu ontra svieta vainas sogriautas ė nokentiejusias valstībes.

Svieta banks apėm kelias savaronkėškas uorganėzacėjės, torontes jurėdėne asmens statosa:

* Terptautėnis Vīstėma ė Plėtruos Banks (onglėškā: *International Bank for Reconstruction and Development* – IBRD)
* Terptautėnė vīstėmuosė asuocēcėjė (onglėškā: *International Development Association* – IDA)
* Terptautėnė Fėnansu Korporacėja (onglėškā: *International Finance Corporation* – IFC)
* Daugiašalė Investėcėju Garantėju Agentūra (onglėškā: *Multilateral Investment Guarantee Agency* – MIGA)
* Terptautėnis Investėcėju Gėnču Sprėndėma Centros (onglėškā: *International Center for Settlement of Investment Disputes* – ICSID)

Svieta bankas dėrb so basėvīstontiuom ė biednuom valstībiem, katruos skatėn ė parem tuokes pruogramas, katruos skėrtas žmuoniu plietrā (pavīzdiuo muokslos, svēkata), žemės ūkis (pavīzdiuo irėgacėjė ė žemės ūke paslaugas), aplīnkuos apsauguojėms (pavīzdiuo teršėma menkėnėms, ikorėms ė stėprėnėms aplėnkuos apsauguojėma fonkcėjū ėkorėms ė ožtėkrėnėms), ėnfrastruktūta (pavīzdiuo kelū tėisėms, miestu plietra, alektras plietra) ė valdīms (pavīzdiuo antėkuoropcėjės skatėnėms, tėisėniu ėnstėtocėju plietra).

IBRD ė IDA tėik paskuolas so noulaiduom valstībiem nariem ė duotacėjės patiuom biedniausiuom valstībiem. Paskuolas ė duotacėjės vėiniem pruojektam jongas so platesnies polėtėkas pasėkėitėmo tam sektuoriou ė bendrā vėsuo akanuomėkuo. Pavīzdiuo, paskuola pagerėntė pakrantiu valdīma gal būt sosėjosė so nauju aplinkuos apsauguojėma ė teršėma mažėnėma ėnstėtocėju korėmo ė vīstėmo vėitėnem ė bendrā valsībės līgie.

## Prezėdentā

Paul Wolfowitz

| Kadėncėja | Pavardie |
| --- | --- |
| 1946 bėrželis - groudis | Eugene Meyer |
| 1947 kuovs - 1949 bėrželis | John Jay McCloy |
| 1949 lėipa - 1962 groudis | Eugene R. Black |
| 1963 sausės - 1968 kuovs | George D. Woods |
| 1968 balondis - 1981 bėrželis | Robert S. McNamara |
| 1981 lėipa - 1986 bėrželis | Alden W. Clausen |
| 1986 lėipa - 1991 | Barber B. Conable |
| 1991 siejė - 1995 gegožė | Lewis T. Preston |
| 1995 bėrželis - 2005 gegožė | James D. Wolfensohn |
| 2005 birželis - 2007 lėipa | Paul Wolfowitz |
| 2007 leipa – lėgė daba | Robert Zoellick |

## Krėtėka

Vāks protestou prīš Svieta banka Džakartuo, Ėnduonezėjuo.
Svieta banka ėlga čiesa krėtėkava ėvaires navīriausībėnė uorganėzacėjės ė akademėkā, ėskaitont ė anuo bovosė glavnuojė akanuomėsta Joseph Stiglitz, katras tēp pat sokrėtėkava ė Terptautėnė Muonėtarėnė Fuonda, JAV Torta Departamenta ė JAV ė kėtū valstībiu prekības sosėtarėmos. Krėtėka gėnčījas, ka tēp vadėnamas liousuos rėnkas refuormu puolėtėka, katron rem daugomuo notėkėmu Svieta banks, īr bluogas ė nanaudingas, jē anas prėtaika so klaidingā. Grētā taikuoma "šuoka terapėjė" biednu valstībiu akanumėkuoms dėdlē pakenk.

Krėtėka bandontės atremtė prietelē rokoun, ka valsībės nie vertamas jimtė paskuolas aba duotacėjės. Pates paskuolū palūkanas bienuoms ė vėdotėne baguotoma valstībiem īr menkesnes, nego rinkas kainas. Svieta banks rokoun, ka ton paskuolas ė duotacėjės gal būt gera pagelba prėtraukent papėldomū paskuolū ė duotacėjū.

## Lėteratūra

* Axel Dreher, Die Kreditvergabe von IWF und Weltbank: Ursachen und Wirkungen aus politisch-ökonomischer Sicht, 2003, *wvb Berlin*, ISBN 3-936846-54-5

## Žīmas